BOJXONA YuK DEKLARATSIYALARIGA TUZATISh KIRITISh, QAYTA RASMIYLAShTIRISh VA BEKOR QILISh TARTIBI TO‘G‘RISIDAGI NIZOMGA O‘ZGARTIRISh VA QO‘ShIMChA KIRITISh HAQIDA

O‘zbekiston Respublikasi Bojxona kodeksi (O‘zbekiston Respublikasi Oliy Majlisining Axborotnomasi, 1998-y., 2-son, 36-modda), O‘zbekiston Respublikasi “Davlat bojxona xizmati to‘g‘risida”gi Qonunining 6-moddasiga (O‘zbekiston Respublikasi Oliy Majlisining Axborotnomasi, 1997-y., 9-son, 230-modda) muvofiq O‘zbekiston Respublikasi Davlat bojxona qo‘mitasi qaror qiladi:
 1. O‘zbekiston Respublikasi Davlat bojxona qo‘mitasining 2010-yil 19-avgustdagi 01-02/15-17-son qarori (ro‘yxat raqami 2143, 2010-yil 24-sentabr) (O‘zbekiston Respublikasi qonun hujjatlari to‘plami, 2010-y., 38-son, 339-modda) bilan tasdiqlangan “Bojxona yuk deklaratsiyalariga tuzatish kiritish, qayta rasmiylashtirish va bekor qilish tartibi to‘g‘risidagi nizom”ga ilovaga muvofiq o‘zgartirish va qo‘shimcha kiritilsin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. 4 va 5-bandlar quyidagi tahrirda bayon etilsin:
 “4. Tovarlarning bojxona qiymatiga tuzatish kiritish tartibi Bojxona qiymatini to‘g‘rilash BQT-1 va BQT-2 shakllarini to‘ldirish bo‘yicha yo‘riqnoma (ro‘yxat raqami 920, 2000-yil 20-aprel) (O‘zbekiston Respublikasi vazirliklari, davlat qo‘mitalari va idoralarining me’yoriy hujjatlari axborotnomasi, 2000-yil, 8-son) bilan belgilanadi.
 5. BYuDga o‘zgartirish kiritish, qayta rasmiylashtirish va bekor qilish masalalari bo‘yicha murojaat qilish muddati BYuDning birinchi nusxasini saqlash muddatidan oshmasligi lozim.”.
 2. 22-band quyidagi mazmundagi ikkinchi xatboshi bilan to‘ldirilsin:
 “BYuDning tegishli nusxalarini taqdim etish imkoniyati mavjud emasligi to‘g‘risidagi asoslantiruvchi hujjatlarning yo‘qligi arizani ko‘rib chiqishni rad etish uchun asos bo‘la olmaydi. Bunday hollarda BYuDning taqdim etilmagan nusxalaridan foydalanilganlik uchun javobgarlik arizachi zimmasiga yuklatiladi.”;
 ikkinchi xatboshi uchinchi xatboshi deb hisoblansin.